open-index/open-wikipedia-markdown huggingface dataset:
วงจรซีเอ็นโอ

300px|right|thumbnail|ภาพโดยรวมของวงจรซีเอ็นโอ

**วงจรซีเอ็นโอ** () มาจากวงจรปฏิกิริยาคาร์บอน-ไนโตรเจน-ออกซิเจน บางครั้งก็เรียกว่า **วงจรเบเทอ-ไวซ์เซกเกอร์** ()  คือปฏิกิริยาฟิวชั่นชนิดหนึ่งในจำนวนสองชนิดซึ่งดาวฤกษ์ใช้ในการแปลงไฮโดรเจนไปเป็นฮีเลียม ปฏิกิริยาอีกชนิดหนึ่งคือห่วงโซ่โปรตอน-โปรตอน สิ่งที่วงจรซีเอ็นโอต่างจากห่วงโซ่โปรตอน-โปรตอนคือมันเป็นวงจรเร่งปฏิกิริยา () แบบจำลองทางทฤษฎีแสดงให้เห็นว่าวงจรซีเอ็นโอนั้นเป็นแหล่งกำเนิดหลักของพลังงานในดาวฤกษ์ที่มีมวลมากกว่า 1.3 เท่าของมวลดวงอาทิตย์ ส่วนห่วงโซ่โปรตอน-โปรตอนนั้นจะมีความสำคัญในดาวฤกษ์ที่มีมวลประมาณเท่ากับดวงอาทิตย์หรือน้อยกว่า ความแตกต่างนี้มีเหตุจากระดับอุณหภูมิที่แตกต่างกัน คือ ในห่วงโซ่โปรตอน-โปรตอน ปฏิกิริยาจะเริ่มต้นที่อุณหภูมิประมาณ 4 x 106 เคลวิน ซึ่งทำให้มันเป็นแรงหลักในดาวฤกษ์ขนาดเล็ก ห่วงโซ่ซีเอ็นโอเริ่มต้นที่อุณหภูมิประมาณ 13 x 106 เคลวิน แต่พลังงานที่ได้ออกมานั้นเพิ่มขึ้นเร็วกว่าการเพิ่มขึ้นของอุณหภูมิ ที่ประมาณ 17 x 106 เคลวิน วงจรซีเอ็นโอก็จะเริ่มเป็นแหล่งกำเนิดพลังงานหลัก ดวงอาทิตย์มีอุณหภูมิที่แกนกลางประมาณ 15.7 x 106 เคลวิน และมีเพียง 1.7% ของนิวเคลียสฮีเลียมที่เกิดขึ้นในดวงอาทิตย์ที่มีกำเนิดมาจากวงจรซีเอ็นโอ

ผู้เสนอกระบวนการซีเอ็นโอมี 2 คนซึ่งต่างก็ทำงานแยกกัน ได้แก่ คาร์ล ฟอน ไวซ์เซกเกอร์ และ ฮานส์ เบเทอ โดยค้นพบในปี ค.ศ. 1938 และ 1939 ตามลำดับ

## ดูเพิ่ม
*กระบวนการทริปเปิลอัลฟา
*ห่วงโซ่โปรตอน-โปรตอน

## อ้างอิง

## แหล่งข้อมูลอื่น
*H. A. Bethe: Energy Production in Stars, 1938 
*I. Iben: Stellar Evolution Within and off the Main Sequence, 1967

หมวดหมู่:การสังเคราะห์นิวเคลียส
ทีโยน่า แอนเดอร์สัน

**เอเชีย แอนเดอร์สัน หรือ ทีโยน่า แอนเดอร์สัน** คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่เป็นผู้ชนะเลิศ ในฤดูกาลที่ 12 ของรายการอเมริกาส์เน็กซ์ท็อปโมเดล

## ชีวิตตั้งแต่เริ่มต้น

## อเมริกาส์เน็กซ์ท็อปโมเดล

## อ้างอิง

หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐนิวเจอร์ซีย์
รางวัลภาพยนตร์แห่งชาติ สุพรรณหงส์ ครั้งที่ 20

**รางวัลภาพยนตร์แห่งชาติ สุพรรณหงส์ ครั้งที่ 20 ประจำปี พ.ศ. 2553** จัดโดยสมาคมสมาพันธ์ภาพยนตร์แห่งชาติ  เมื่อวันอาทิตย์ที่ 6 มีนาคม พ.ศ. 2554 ณ  โรงภาพยนตร์ เอส เอฟ เอ็กซ์ ซีเนม่า ใน ศูนย์การค้า เซ็นทรัลเฟสติวัล พัทยา บีช พัทยา โดยปีนี้ทางผู้จัดงานได้วางธีมไว้ในรูปแบบ "Thai Films The Leader of Creative Economy" มีการมอบรางวัลทั้งหมด 16 รางวัล ในงานยังมีการมอบรางวัลสุพรรณหงส์เกียรติยศ ให้แก่ นายเจริญ  เอี่ยมพึ่งพร และ สมศักดิ์ เตชะรัตนประเสริฐ



[right|thumb|150px|[อนันดา เอเวอริ่งแฮม ผู้ชนะรางวัลนักแสดงนำชายยอดเยี่ยม]]
[right|thumb|150px|[อินทิรา เจริญปุระ ผู้ชนะรางวัลนักแสดงสมทบหญิงยอดเยี่ยม]]


## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
ผู้ชนะรางวัล จะเน้นด้วย **ตัวหนา**

## สรุปผลรางวัล
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 20 เรื่อง มีดังนี้:

รายชื่อภาพยนตร์ไทยที่ได้รับรางวัล

หมวดหมู่:รางวัลสุพรรณหงส์
หมวดหมู่:ประเทศไทยในปี พ.ศ. 2553
สำนักวิจัยพิว

**สำนักวิจัยพิว** () เป็นหน่วยงานวิจัยไม่ฝักใฝ่ฝ่ายทางการเมืองที่สำคัญแห่งหนึ่งของสหรัฐอเมริกา ที่สำรวจความคิดเห็นของสาธารณชน วิเคราะห์ข่าวสาร วิจัยทางด้านสังคมวิทยา ฟังความคิดเห็นของหลาย ๆ ฝ่าย และนำผลการค้นพบตีพิมพ์ผ่านทางเว็บไซต์ ประเด็นที่ให้ความสำคัญมักจะเกี่ยวข้องกับเรื่อง ศาสนา การเมืองสหรัฐอเมริกา สังคม การต่างประเทศ และสื่อ 

ทางสำนักอ้างว่าสื่อหลายแขนงมักจะอิงผลสำรวจของตน ทั้งนี้เมื่อค้นหาจากกูเกิล นิวส์ พบเจอคำว่า Pew Research Center กว่า 1,600 รายการ และสำนักข่าวอย่างบีบีซี และซีเอ็นเอ็น ก็เขียนข่าวโดยอิงจากผลสำรวจของสำนักวิจัยเช่นเดียวกัน

## โครงการวิจัย
ปัจจุบันสำนักวิจัยพิวมีโครงการวิจัยอยู่ 7 โครงการด้วยกัน 

#### ศาสนาและชีวิตสาธารณะ
โครงการวิจัยเกี่ยวกับศาสนาและชีวิตสาธารณะ (Pew Forum on Religion & Public Life) วิจัยเกี่ยวกับศาสนาและผลกระทบที่มีต่อสังคมอเมริกา เรื่องที่ให้ความสำคัญคือ ศาสนาและการเมือง การทำแท้ง การวิจัยสเต็มเซลล์ ผู้รักร่วมเพศ การเจริญเติบโตของศาสนาอิสลาม และสถิติของผู้นับถือศาสนาในอเมริกาแบ่งตามเพศ อายุ รัฐ รวมทั้งยังเก็บข้อมูลสถานการณ์ด้านศาสนาทั่วโลก เช่น การจำกัดเสรีภาพทางศาสนา สถิติของผู้นับถือศาสนาทั่วโลก

ข่าวที่อิงจากผลสำรวจของโครงการนี้จะเรียกสำนักพิวย่อ ๆ ว่า **พิวฟอรั่ม** (Pew Forum) และเป็นหนึ่งในโครงการที่สื่ออ้างอิงมากที่สุด

#### ความคิดเห็นของประชาคมโลก
โครงการวิจัยความคิดเห็นของประชาคมโลก (Pew Global Attitudes Project) วิจัยเกี่ยวกับการเมืองต่างประเทศ กรณีศึกษามีตั้งแต่ ทรรศนะของประชาคมโลกต่อศาสนาและการเมืองในประเทศของตน ทรรศนะของประชาคมโลกต่อสหรัฐฯ และหัวข้อที่สำคัญ เช่น ประชาธิปไตย การก่อการร้าย

#### ชาวฮิสแปนิก
โครงการวิจัยชาวฮิสแปนิก (Pew Hispanic Center) วิจัยเกี่ยวกับกลุ่มคนฮิสแปนิก (ละติน-อเมริกัน) ผลกระทบต่อประชากรสหรัฐฯ และผลกระทบทางสังคม

#### การใช้อินเทอร์เน็ต
โครงการวิจัยการใช้อินเทอร์เน็ตและชีวิตของชาวอเมริกัน (Pew Research Center's Internet and American Life Project) วิจัยการใช้อินเทอร์เน็ตและผลกระทบต่อชีวิตวัยเรียน การทำงาน ครอบครัว สังคม

#### เพื่อสังคมและสื่อ
โครงการวิจัยเพื่อสังคมและสื่อ (Pew Research Center for the People and the Press)   วิจัยเกี่ยวกับข่าวสารปัจจุบัน และการที่สังคมให้ความสนใจกับข่าวนั้น ๆ 

#### สังคมและประชากร
โครงการวิจัยแนวโน้มทางสังคมและประชากร (Pew Social and Demographic Trends)วิจัยเกี่ยวกับพฤติกรรมและความคิดเห็นของคนอเมริกันต่อการทำงาน ครอบครัว สาธารณสุข ชุมชน และรวมเข้ากับข้อมูลทางสังคม เศรษฐกิจ

#### วิจัยสื่อ
โครงการวิจัยสื่อ (Pew Research Center's Project for the Excellence of Journalism)สำรวจและพยายามสรุปให้สาธารณชนเข้าใจเกี่ยวกับเรื่องที่สื่อให้ความสนใจ พัฒนาการของสื่อ ปัจจัยและเหตุผล

## อ้างอิง

## แหล่งข้อมูลอื่น
* สำนักวิจัยพิว
** โครงการวิจัยเกี่ยวกับศาสนาและชีวิตสาธารณะ
** โครงการวิจัยความคิดเห็นของประชาคมโลก
** โครงการวิจัยชาวฮิสแปนิก
** โครงการวิจัยการใช้อินเทอร์เน็ตและชีวิตของชาวอเมริกัน
** โครงการวิจัยด้านการเมืองและสื่อ
** โครงการวิจัยแนวโน้มทางสังคมและทางประชากร
** โครงการวิจัยสื่อ
* The Pew Charitable Trusts - กองทุนเพื่อสำนักวิจัย
* SME Research

หมวดหมู่:การสำรวจความเห็น
หมวดหมู่:องค์การไม่แสวงหาผลกำไร
หมวดหมู่:สังคมวิทยา
กระบวนการเผาไหม้นีออน

**กระบวนการเผาไหม้นีออน** () เป็นชุดของปฏิกิริยานิวเคลียร์ฟิวชั่นซึ่งเกิดขึ้นในดาวฤกษ์มวลมาก (อย่างน้อย 8 เท่าของมวลดวงอาทิตย์) การเผาไหม้นีออนต้องใช้อุณหภูมิและความดันที่สูงมาก (ประมาณ 1.2 x 109 K หรือ 100 KeV และ 4 x 109 kg/m3)

ที่อุณหภูมิสูงขนาดนั้น photodisintegration จึงส่งผลกระทบอย่างสำคัญ ทำให้นิวเคลียสอะตอมของนีออนบางตัวแตกตัวออกและปลดปล่อยอนุภาคอัลฟาออกมา

:

Alternatively:
:

ซึ่งนิวตรอนที่ถูกใช้ในในช่วงแรกจะถูกสร้างขึ้นมาใหม่ในขั้นที่สอง

การเผาไหม้นีออนเกิดขึ้นหลังจากที่กระบวนการเผาไหม้คาร์บอนได้เผาผลาญคาร์บอนทั้งหมดในแกนกลางไปแล้ว และสร้างแกนกลางที่ประกอบด้วยออกซิเจน/นีออน/แมกนีเซียมขึ้นมา แกนกลางจะหยุดการสร้างพลังงานฟิวชั่นและหดตัวลง การหดตัวทำให้ความหนาแน่นและอุณหภูมิสูงขึ้นจนถึงจุดที่ทำให้เริ่มเกิดการเผาไหม้นีออนได้

ระหว่างกระบวนการเผาไหม้นีออน จะมีการสะสมออกซิเจนและแมกนีเซียมที่แกนกลางขณะที่นีออนถูกใช้ไป หลังจากผ่านไปไม่กี่ปี ดาวฤกษ์จะใช้นีออนในตัวจนหมดและแกนกลางจะหยุดการสร้างพลังงานฟิวชั่นและหดตัวลงอีก คราวนี้ความดันจากแรงโน้มถ่วงจะเข้ามามีบทบาทและบีบอัดแกนกลาง ทำให้ความหนาแน่นและอุณหภูมิเพิ่มสูงขึ้นจนสามารถเริ่มเกิดกระบวนการเผาไหม้ออกซิเจนได้

## ดูเพิ่ม
* กระบวนการเผาไหม้คาร์บอน
* กระบวนการเผาไหม้ออกซิเจน

## อ้างอิง

หมวดหมู่:การสังเคราะห์นิวเคลียส
วัดแคใน

**วัดแคใน** ตั้งอยู่ในหมู่ที่ 5 บ้านบางนางเกริก ตำบลบางกร่าง อำเภอเมืองนนทบุรี จังหวัดนนทบุรี วัดมีเนื้อที่ 22 ไร่ 2 งาน 1 ตารางวา

วัดแคในเดิมมีชื่อว่า **วัดค่าย** เป็นที่ตั้งของกองทหาร สร้างขึ้นประมาณ พ.ศ. 2301 ในสมัยอยุธยาตอนปลายซึ่งมีการรบกับพม่าหลายครั้ง และน่าจะกลายเป็นวัดร้างจนกระทั่งมีการบูรณปฏิสังขรณ์ขึ้นมาใหม่และมีการพัฒนาปลูกสร้างเสนาสนะต่าง ๆ ได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2520

อาคารเสนาสนะต่าง ๆ ได้แก่ ศาลาการเปรียญ สร้างเมื่อ พ.ศ. 2509 หอระฆัง สร้างเมื่อ พ.ศ. 2510 อุโบสถ สร้างเมื่อ พ.ศ. 2514 ฌาปนสถาน สร้างเมื่อ พ.ศ. 2525 ศาลาการบำเพ็ญกุศลศพ สร้างเมื่อ พ.ศ. 2539 กุฏิทรงไทย 2 ชั้น เป็นอาคารคอนกรีต สร้างเมื่อ พ.ศ. 2540 และศาลาการเปรียญหลังใหม่ สร้างเมื่อ พ.ศ. 2551

## อ้างอิง

แคใน
เกมลูกแก้ว

***เกมลูกแก้ว*** () เป็นผลงานชิ้นเอกและผลงานชุดสุดท้ายของแฮร์มัน เฮ็สเซอ ซึ่งเป็นนักประพันธ์ชาวเยอรมัน โดยเริ่มเขียน ในค.ศ. 1931 และจัดพิมพ์ในสวิตเซอร์แลนด์ ค.ศ. 1943 ภายหลังจากถูกปฏิเสธไม่ให้ตีพิมพ์ในเยอรมนี หนังสือได้รับการอ้างถึงในอ้างอิงของเฮ็สเซอสำหรับรางวัลโนเบลสาขาวรรณกรรม ค.ศ. 1946

*เกมลูกแก้ว* เป็นการแปลตามตัวอักษรของชื่อเรื่องในภาษาเยอรมัน แต่หนังสือเล่มนี้ยังได้รับการตีพิมพ์ภายใต้ชื่อ *Magister Ludi* ซึ่งเป็นภาษาละตินที่หมายถึง "ต้นฉบับแห่งเกม" ซึ่งเป็นการให้เกียรติแก่ตัวละครหลักซึ่งเป็น "อาจารย์ลูดี" และยังสามารถเห็นเป็นการเล่นคำ *ลุด* ในภาษาละตินยังมีความหมายทั้ง "เกม" และ "โรงเรียน"

## เนื้อเรื่องย่อ
*เกมลูกแก้ว* เป็นเหตุการณ์ที่มิได้ระบุถึงวันเวลาที่แน่ชัดของช่วงศตวรรษในอนาคต เฮ็สเซอได้แสดงให้เห็นจินตนาการของเขาว่าเป็นหนังสือที่เล่าถึงเรื่องราวที่เกิดขึ้นในช่วงประมาณต้นศตวรรษที่ 25  และกำหนดเป็นดินแดนสมมุติแห่งหนึ่งในยุโรปตอนกลางที่มีชื่อว่าดินแดนคาสตาเลีย โดยกล่าวถึงเรื่องราวของอาจารย์ลูดี โยเซฟ คเนคชท์ ซึ่งในสมัยเด็กเป็นผู้ที่มีความสามารถทางดนตรี และได้รับเลือกให้เข้าศึกษาต่อที่สถานศึกษาชั้นนำในดินแดนคาสตาเลีย และมีโอกาสได้ศึกษาถึงเกมลูกแก้ว ซึ่งเป็นศาสตร์ชั้นสูงที่แสดงถึงความสัมพันธ์ระหว่างศาสตร์แต่ละสาขา ต่อมาได้เลือกวิถีชีวิตเป็นนักบวชในนิกายคาสตาเลีย ในที่สุดได้รับตำแหน่งอาจารย์ลูดี ซึ่งเป็นตำแหน่งสูงสุดของผู้เชี่ยวชาญเกมลูกแก้ว ในภายหลังได้ละเส้นทางดังกล่าว แล้วหันสู่ทางโลกภายนอกเพื่อเป็นครูธรรมดาของเด็กคนหนึ่ง ต่อมาเขาได้เสียชีวิตลงเนื่องจากการว่ายน้ำเพื่อเอาชนะใจศิษย์ของตน

## การดัดแปลง
ใน ค.ศ. 2010 *เกมลูกแก้ว* ได้รับการดัดแปลงเป็นละครโดยลาวิเนีย กรีนลอว์ สำหรับบีบีซี เรดิโอ 4 โดยมีเดอเรค จาคอบี เป็นผู้รับบทคนเขียนชีวประวัติ, ทอม เฟอร์กูสัน รับบทเป็นคเนคชท์ และเดวิด เซดดอน รับบทเป็นพลินโน

## ตัวละครหลัก
* โยเซฟ คเนคชท์: ตัวละครหลักของเรื่อง เป็นอาจารย์ลูดีที่ปรากฏในส่วนหลักของหนังสือ
* ครูเพลง: ที่ปรึกษาทางจิตวิญญาณของคเนคชท์ เมื่อคเนคชท์ยังเด็ก ผู้คัดเลือกให้เขาเข้าสู่สถานศึกษาชั้นนำของดินแดนคาสตาเลีย

## ดูเพิ่ม
* อัตถิภาวนิยม
* ญาณวิทยา
* ประสานทัศน์

## อ้างอิง
#### ปฐมภูมิ
* Hermann Hesse. *The Glass Bead Game*. Vintage Classics. ISBN 9780099283621

#### ทุติยภูมิ
* Maurice Blanchot: *H.H. 2. Das Spiel der Spiele* in: dsb, *Der Gesang der Sirenen. Essays zur modernen Literatur* Übers. Karl August Horst (*Le Livre à venir*) Ullstein TB, Frankfurt 1982 ISBN 3-548-35139-5 (zuerst Hanser, 1962; Neuaufl. Fischer TB 1988 und Matthes & Seitz, 2008) TB-Ausg. S. 238 - 251
* Maria-Felicitas Herforth: *Hermann Hesse: Das Glasperlenspiel* (Reihe: Königs Erläuterungen & Materialien 316) Bange, Hollfeld 2006 ISBN 978-3-8044-1700-7
* Edmund Remys: *Hermann Hesse’s Das Glasperlenspiel: A Concealed Defense of the Mother World*, Bern and New York: Peter Lang, 1983.

#### เชิงอรรถ

## แหล่งข้อมูลอื่น
* Günther Gottschalk: ''Beads und Bytes''.  *Das Glasperlenspiel, das Weltwissen und das Internet*; Vortrag gehalten vor der Hesse-Gesellschaft Solothurn/Schweiz am 28. Juli 2000 (PDF-Datei; 172 kB) 
* Zusammenfassung des Buchinhalts 
* Playable Variants Verschiedene spielbare Umsetzungen des Glasperlenspiels 

หมวดหมู่:งานเขียนของแฮร์มัน เฮ็สเซอ
กระบวนการทริปเปิลอัลฟา

300px|right|thumbnail|ภาพทั่วไปของกระบวนการทริปเปิลอัลฟา

**กระบวนการทริปเปิลอัลฟา** () คือกลุ่มของปฏิกิริยานิวเคลียร์ฟิวชันซึ่งนิวเคลียสของฮีเลียม-4 สามตัว (อนุภาคอัลฟา) จะแปลงไปเป็นคาร์บอน

ดาวฤกษ์ที่มีอายุมากขึ้นจะสะสมฮีเลียมเอาไว้ ซึ่งเป็นผลผลิตจากห่วงโซ่โปรตอน–โปรตอนและวงจรซีเอ็นโอซึ่งเกิดขึ้นที่แกนของดาว ผลผลิตที่เกิดจากปฏิกิริยานิวเคลียร์ฟิวชันต่อเนื่องของฮีเลียมกับไฮโดรเจนหรือนิวเคลียสฮีเลียมอื่นๆ จะทำให้เกิด ลิเทียม-5 และเบริลเลียม-8 ขึ้นมาตามลำดับ ธาตุทั้งสองนี้ไม่เสถียรอย่างรุนแรงและแทบจะสลายตัวกลับไปเป็นนิวเคลียสขนาดเล็กตามเดิมในทันที เมื่อดาวฤกษ์ใช้เชื้อเพลิงไฮโดรเจนจนหมด แกนของดาวจะเริ่มยุบตัว จนกระทั่งอุณหภูมิในใจกลางเพิ่มสูงขึ้นถึง ~100×106 K (8.6 keV) ถึงจุดนี้นิวเคลียสฮีเลียมจะหลอมเข้าด้วยกันในอัตราที่สูงพอจะเอาชนะอัตราการเกิดผลผลิตของมัน คือเบริลเลียม-8 และสลายตัวกลับไปเป็นนิวเคลียสฮีเลียมสองตัว นั่นหมายความว่าจะมีนิวเคลียสเบริลเลียม-8 น้อยลงในแกนกลาง ซึ่งสามารถหลอมกับนิวเคลียสฮีเลียมตัวอื่นและกลายไปเป็นคาร์บอน-12 ซึ่งเป็นธาตุที่เสถียรกว่า

กระบวนการทริปเปิลอัลฟาเป็นสิ่งที่พบเห็นได้ยาก และใช้เวลานานมากในการสร้างคาร์บอนขึ้นมา นั่นเป็นเหตุผลว่าทำไมจึงไม่มีคาร์บอนเกิดขึ้นตั้งแต่ตอนเกิดบิกแบง เพราะแค่ในเวลาแค่ไม่กี่นาทีหลังบิกแบง อุณหภูมิก็ลดลงต่ำกว่าจุดที่ต้องทำให้เกิดนิวเคลียร์ฟิวชันแล้ว

## อ้างอิง

หมวดหมู่:การสังเคราะห์นิวเคลียส
ช่องแคบลมบก

**ช่องแคบลมบก** () เป็นช่องแคบที่เชื่อมระหว่างทะเลชวากับมหาสมุทรอินเดีย อยู่ระหว่างเกาะบาหลีกับเกาะลมบก ประเทศอินโดนีเซีย 

## อ้างอิง

* van Oosterzee, Penny (1997). *Where Worlds Collide: the Wallace Line*.
* Pleistocene Sea Level Maps 
* Wallacea - a  transition zone from Asia to Australia, specially rich in marine life and on land.
* Dawkins, Richard (2004). *The Ancestors Tale*. Weidenfeld & Nicolson. ISBN 0-7538-1996-1. Chapter 14 - Marsupials.

ลมบก
ลมบก
กีฬากระโดดน้ำในเอเชียนเกมส์ 1951

**[[กีฬากระโดดน้ำ]]** เป็นชนิดกีฬาที่จัดแข่งขันในกีฬาเอเชียนเกมส์ 1951 ซึ่งจัดเป็นครั้งแรก ณ กรุงนิวเดลี ประเทศอินเดีย ในระหว่างวันที่ 10-11 มีนาคม ค.ศ. 1951 (พ.ศ. 2494)

## สรุปเหรียญรางวัล

### ตารางสรุปเหรียญ

## อ้างอิง
* Results 

## ดูเพิ่ม
* กีฬากระโดดน้ำในเอเชียนเกมส์

หมวดหมู่:เอเชียนเกมส์ 1954
อินเทอร์เฟอโรเมทรี

[thumb |300px |นิยามคลื่นที่มีอินเทอร์เฟอโรเมทรีในอุดมคติ ทำโดยการสังเกตขอบการแทรกแซงระหว่างลำพลังงานที่รวมตัวกัน 2 ชุด ที่เดินทางมาจากระยะทางที่แตกต่างกัน (กล่องสีแดงในภาพคือ[เลเซอร์)]]

**อินเทอร์เฟอโรเมทรี** () คือศาสตร์ที่กล่าวถึงเทคนิคหลายประการในการใช้คลื่นแม่เหล็กไฟฟ้า เพื่อถอดความข้อมูลที่อยู่ในรูปคลื่น เครื่องมือที่ใช้ในการตรวจจับคลื่นเรียกว่า **อินเทอร์เฟอโรมิเตอร์** () อินเทอร์เฟอโรเมทรี เป็นเทคนิคการตรวจสอบที่สำคัญในการศึกษาดาราศาสตร์ในภาคสนาม การศึกษาไฟเบอร์ออพติก มาตรวิทยาทางวิศวกรรม สมุทรศาสตร์ วิทยาแผ่นดินไหว กลศาสตร์ควอนตัม ฟิสิกส์นิวเคลียร์ ฟิสิกส์อนุภาค ฟิสิกส์พลาสมา การตรวจจับในระยะไกล รวมถึงปฏิกิริยาระหว่างโมเลกุลทางชีววิทยา

อินเทอร์เฟอโรเมทรี อาศัยหลักการพื้นฐานของคลื่นที่แตกต่างกัน เมื่อนำเข้ามารวมกันในวิธีที่ทำให้เกิดผลรวม ซึ่งมีคุณสมบัติที่มีความหมายบางอย่าง ที่สามารถวิเคราะห์สถานะต้นกำเนิดของคลื่นเหล่านั้นได้ ที่เป็นเช่นนั้นเพราะเมื่อคลื่นสองชนิดที่มีความถี่เดียวกันมารวมกัน รูปแบบผลลัพธ์จะสามารถอธิบายได้โดย เฟสของคลื่น ที่แตกต่างกันของคลื่นทั้งสองนั่นเอง คลื่นที่มีเฟสเดียวกัน (in phase) จะเสริมแรงกัน ขณะที่คลื่นที่มีเฟสตรงข้ามกัน (out of phase) จะหักล้างกัน อินเทอร์เฟอโรมิเตอร์ส่วนมากใช้แสง หรือ คลื่นแม่เหล็กไฟฟ้า ในรูปแบบอื่น ๆ ในการศึกษา

## อ้างอิง

หมวดหมู่:ดาราศาสตร์เชิงสังเกตการณ์
หมวดหมู่:อินเทอร์เฟอโรเมทรี
หมวดหมู่:การแทรกสอด
กระบวนการเผาไหม้ซิลิกอน

ในการศึกษาฟิสิกส์ดาราศาสตร์ **กระบวนการเผาไหม้ซิลิกอน** () คือขั้นตอนสั้นๆ หลังจากการเกิดปฏิกิริยานิวเคลียร์ฟิวชั่นที่เกิดขึ้นในดาวฤกษ์มวลมาก (ขนาดอย่างน้อย 8-11 เท่าของมวลดวงอาทิตย์) เป็นกระบวนการสุดท้ายในวงจรชีวิตดาวฤกษ์ซึ่งใช้เชื้อเพลิงจนหมดแล้ว ทำให้ดาวฤกษ์ยังคงอยู่ในแถบลำดับหลักบนไดอะแกรมของแฮร์ทสชปรุง-รัสเซลล์ไปได้อีกระยะหนึ่ง การเผาไหม้ซิลิกอนเริ่มต้นขึ้นเมื่อเกิดการยุบตัวเนื่องจากแรงโน้มถ่วงของดาวฤกษ์ที่อุณหภูมิแกนกลางประมาณ 2.7–3.5 พันล้านเคลวินขึ้นกับขนาดมวล เมื่อดาวฤกษ์สิ้นสุดช่วงเวลาของกระบวนการเผาไหม้ซิลิกอนแล้ว มันก็จะระเบิดออกกลายไปเป็นซูเปอร์โนวาชนิด II

## ดูเพิ่ม
* วิวัฒนาการของดาวฤกษ์

## อ้างอิง

## แหล่งข้อมูลอื่น
* ''Stellar Evolution: The Life and Death of Our Luminous Neighbors,'' by Arthur Holland and Mark Williams of the University of Michigan
* ''The Evolution and Death of Stars,'' by Ian Short 
* ''Star,'' by World Book @ NASA 
* *[http://www.tufts.edu/as/wright_center/cosmic_evolution/docs/text/text_stel_6.html Origin of Heavy Elements,] * by Tufts University 
* *[http://schools.qps.org/hermanga/images/Astronomy/chapter_21___stellar_explosions.htm Chapter 21: Stellar Explosions,] * by G. Hermann

หมวดหมู่:การสังเคราะห์นิวเคลียส
คาร์ล ชวาทซ์ชิลท์

**คาร์ล ชวาทซ์ชิลท์** (; 9 ตุลาคม ค.ศ. 1873 – 11 พฤษภาคม ค.ศ. 1916) เป็นนักฟิสิกส์ชาวเยอรมัน เป็นบิดาของนักฟิสิกส์ดาราศาสตร์ มาร์ทีน ชวาทซ์ชิลท์ เป็นผู้คิด Schwarzschild solution ซึ่งใช้ประโยชน์จาก Schwarzschild coordinates และ Schwarzschild metric เป็นที่มาของรัศมีชวาทซ์ชิลท์ที่มีชื่อเสียง คือ ขนาดของขอบฟ้าเหตุการณ์ของหลุมดำที่ไม่หมุนรอบตัวเอง

หมวดหมู่:นักฟิสิกส์ชาวยิว
หมวดหมู่:นักดาราศาสตร์ชาวเยอรมัน
หมวดหมู่:นักฟิสิกส์ชาวเยอรมัน
หมวดหมู่:ชาวเยอรมันเชื้อสายยิว
หมวดหมู่:บุคคลจากแฟรงก์เฟิร์ต
หมวดหมู่:ศิษย์เก่าจากมหาวิทยาลัยสทราซบูร์
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:บุคคลจากมหาวิทยาลัยเกิททิงเงิน
ฮาจิโนเฮะ

**ฮาจิโนเฮะ** () เป็นนครในจังหวัดอาโอโมริ ประเทศญี่ปุ่น ตั้งอยู่บริเวณชายฝั่งด้านทิศตะวันออกเฉียงใต้ของจังหวัด  นครนี้มีประชากรประมาณ 221,459 คน และมีความหนาแน่นของประชากรที่ 725 คนต่อตารางกิโลเมตร ใน 96,092 ครัวเรือน ทำให้เป็นนครที่มีขนาดใหญ่เป็นอันดับ 2 ของจังหวัดอาโอโมริตามจำนวนประชากร นครนี้มีพื้นที่รวม 

## ภูมิประเทศ
ฮาจิโนเฮะตั้งอยู่บนพื้นที่ราบฝั่งตะวันออกเฉียงใต้ของจังหวัดอาโอโมริ หันไปทางมหาสมุทรแปซิฟิก ทั้งแม่น้ำโออิราเซะและแม่น้ำมาเบจิไหลผ่านนครฮาจิโนเฮะ พื้นที่ชายฝั่งบางส่วนอยู่ในอุทยานธรรมชาติประจำจังหวัดทาเนซาชิไคงังฮาชิกามิดาเกะ ซึ่งรวมเข้ากับอุทยานแห่งชาติซันริกุฟุกโกใน ค.ศ. 2013

### ภูมิอากาศ
ฮาจิโนเฮะมีสภาพภูมิอากาศแบบอบอุ่นชื้นภาคพื้นทวีป (เคิพเพิน *Dfa*) ซึ่งมีฤดูร้อนแบบอบอุ่นและฤดูหนาวที่หนาวเย็นและมีหิมะตก อุณหภูมิเฉลี่ยรายปีในฮาจิโนเฮะอยู่ที่ 9.9&nbsp;°C หยาดน้ำฝนเฉลี่ยรายปีอยู่ที่ 1,165&nbsp;มิลลิเมตร โดยเดือนกันยายนเป็นเดือนที่เปียกชื้นที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 22.7&nbsp;°C และต่ำสุดในเดือนมกราคมที่ประมาณ -1.9&nbsp;°C

### เทศบาลใกล้เคียง
จังหวัดอาโอโมริ
*อำเภอซันโนเฮะ
**ฮาชิกามิ
**โกโนเฮะ
**นัมบุ
*อำเภอคามิกิตะ
**โออิราเซะ
จังหวัดอิวาเตะ
*คารูไม

## ประชากร
จากข้อมูลสำมะโนญี่ปุ่น:

## การเดินทาง
### ทางรถไฟ
22px บริษัทรถไฟญี่ปุ่นตะวันออก (JR ตะวันออก) - โทโฮกุชิงกันเซ็ง
*  
22px บริษัทรถไฟญี่ปุ่นตะวันออก (JR ตะวันออก) - สายฮาจิโนเฮะ
*  -  -  - ,  -  -  -  -  -  - 
20px  บริษัทรถไฟอาโออิโมริ - เส้นทางรถไฟอาโออิโมริ
* -  - 
ทางรถไฟฮาจิโนเฮะ รินไก (บรรทุกสินค้าเท่านั้น)

### ทางหลวง
* 
* 
* 
* 
* 
* 
* 

### ท่าเรือ
*ท่าเรือฮาจิโนเฮะ

## เมืองพี่น้อง
* เฟเดรัลเวย์ รัฐวอชิงตัน สหรัฐ
* หลานโจว มณฑลกานซู่ ประเทศจีน ตั้งแต้เดือนเมษายน ค.ศ. 1998

## อื่น ๆ
มีอุกกาบาตในแถบดาวเคราะห์น้อยที่มีชื่อว่า ฮาจิโนเฮะ

## อ้างอิง

## แหล่งข้อมูลอื่น

* เว็บไซต์ทางการ 

หมวดหมู่:นครในจังหวัดอาโอโมริ
การเจาะน้ำไขสันหลัง

thumb|right|บุคลากรทางการแพทย์กำลังเจาะน้ำไขสันหลัง แผ่นหลังของผู้รับการตรวจได้รับการฆ่าเชื้อด้วยสารฆ่าเชื้อไอโอดีนทำให้มีสีน้ำตาล

**การเจาะน้ำไขสันหลัง** () เป็นหัตถการทางการแพทย์ มีใช้ทั้งเพื่อการตรวจวินิจฉัยและการรักษา เพื่อให้ได้มาซึ่งน้ำไขสันหลัง นำไปตรวจทางชีวเคมี จุลชีววิทยา และเซลล์วิทยา
## แหล่งข้อมูลอื่น
* eMedicine: Lumbar puncture
* Medstudents: Procedures: Lumbar puncture 
* Video of lumbar puncture

หมวดหมู่:การทดสอบทางการแพทย์
หมวดหมู่:ประสาทวิทยา
สหสัมพันธ์

สำหรับสถิติศาสตร์ **สหสัมพันธ์** () หมายถึงความสัมพันธ์ทางสถิติระหว่างตัวแปรสุ่มตั้งแต่สองตัวแปรขึ้นไป

thumb|400px|right|Several sets of (''x'',&nbsp;''y'') points, with the Pearson correlation coefficient of ''x'' and ''y'' for each set. Note that the correlation reflects the noisiness and direction of a linear relationship (top row), but not the slope of that relationship (middle), nor many aspects of nonlinear relationships (bottom). N.B.: the figure in the center has a slope of 0 but in that case the correlation coefficient is undefined because the variance of ''Y'' is zero.

## Pearson's product-moment coefficient
ค่าของสหสัมพันธ์อาจคำนวณได้จากสหสัมพันธ์ของเพียร์สัน (Pearson's correlation) ซึ่งคือการนำค่าความแปรปรวนร่วมเกี่ยวระหว่างตัวแปรสุ่มทั้งสองไปหารด้วยค่าเบี่ยงเบนมาตรฐานของตัวแปรทั้งสอง

สัมประสิทธิ์สหสัมพันธ์ ρ*X,Y* ระหว่างตัวแปรสุ่ม *X* และ *Y* โดยที่มีค่าคาดหมาย μ*X* และ μ*Y* และ ค่าเบี่ยงเบนมาตรฐาน σ*X* และ σ*Y* นิยามได้ดังนี้:

:\rho_{X,Y}=\mathrm{corr}(X,Y)={\mathrm{cov}(X,Y) \over \sigma_X \sigma_Y} ={E[(X-\mu_X)(Y-\mu_Y)] \over \sigma_X\sigma_Y},

โดย *E* คือตัวดำเนินการของค่าคาดหมาย, *cov* คือ ความแปรปรวนร่วมเกี่ยว และ *corr* คือค่าสหสัมพันธ์ของเพียร์สัน

หมายเหตุ สหสัมพันธ์ของเพียร์สันจะนิยามได้เฉพาะกรณีที่ไม่มีค่าเบี่ยงเบนมาตรฐานของตัวแปรตัวใดตัวหนึ่งเป็นศูนย์

## อ้างอิง

## อ่านเพิ่มเติม
* 

## แหล่งข้อมูลอื่น
* Earliest Uses: Correlation - gives basic history and references.
* Understanding Correlation - Introductory material by a U. of Hawaii Prof.
* Statsoft Electronic Textbook
* Pearson's Correlation Coefficient - How to calculate it quickly
* Learning by Simulations - The distribution of the correlation coefficient
*  Correlation measures the strength of a ''linear'' relationship between two variables.
* MathWorld page on (cross-) correlation coefficient(s) of a sample.
* Compute Significance between two correlations - A useful website if one wants to compare two correlation values.
*A MATLAB Toolbox for computing Weighted Correlation Coefficients 
* [Proof that the Sample Bivariate Correlation Coefficient has Limits ±1](http://www.docstoc.com/docs/3530180/Proof-that-the-Sample-Bivariate-Correlation-Coefficient-has-Limits-(Plus-or-Minus)-1)

หมวดหมู่:สถิติศาสตร์
หมวดหมู่:คณิตศาสตร์
หมวดหมู่:จำนวนไร้มิติ
โยฮัน ไบเออร์

[thumb|ภาพ[กลุ่มดาวนายพรานใน *Uranometria* ของไบเออร์]]

**โยฮัน ไบเออร์** (; ค.ศ. 1572 – 7 มีนาคม ค.ศ. 1625) เป็นทนายความชาวเยอรมันและนักเขียนแผนที่ดาว เกิดที่เมืองไรน์ แคว้นบาวาเรีย ในปี ค.ศ. 1572 เริ่มต้นการศึกษาด้านปรัชญาที่อิงก็อลชตัทในปี ค.ศ. 1592 จากนั้นย้ายมาเอาคส์บวร์คและเริ่มต้นอาชีพทนายความ ระหว่างที่อยู่เมืองเอาคส์บวร์ค เขาเริ่มสนใจดาราศาสตร์ เขาได้เป็นที่ปรึกษาทางกฎหมายแก่สภามนตรีเมืองเอาคส์บวร์คในปี ค.ศ. 1612 และเสียชีวิตในปี ค.ศ. 1625

ไบเออร์มีชื่อเสียงจาก *[[Uranometria]]* ซึ่งเป็นแผนที่ดาวของเขา ตีพิมพ์ในปี ค.ศ. 1603 นับเป็นแผนที่ดาวชุดแรกที่ครอบคลุมทรงกลมท้องฟ้าทั้งหมด เป็นจุดตั้งต้นสำหรับระบบการตั้งชื่อดาวแบบใหม่ ซึ่งต่อมาเรียกกันว่า ระบบไบเออร์ แผนที่ดาวชุดนี้ได้เสนอกลุ่มดาวใหม่ 12 กลุ่มในพื้นที่ท้องฟ้าซึ่งอยู่ไกลออกไปทางใต้ ซึ่งนักดาราศาสตร์กรีกและโรมันโบราณไม่เคยรู้จักมาก่อน

แอ่งบนดวงจันทร์แห่งหนึ่งชื่อ แอ่งไบเออร์ ตั้งชื่อตามนามสกุลของเขา

## อ้างอิง

หมวดหมู่:นักดาราศาสตร์ชาวเยอรมัน
หมวดหมู่:บุคคลจากรัฐไบเอิร์น
พยากรณ์โรค

**พยากรณ์โรค** () เป็นศัพท์ทางการแพทย์หมายถึงการอธิบายผลที่น่าจะเกิดขึ้นของโรค มีความแม่นยำมากเมื่อใช้กับประชากรขนาดใหญ่ เช่น อาจกล่าวว่า "ผู้ป่วยช็อกเหตุพิษติดเชื้อ 45% จะเสียชีวิตใน 28 วัน" ได้โดยมั่นใจ เพราะงานวิจัยได้ศึกษามาแล้วว่าผู้ป่วยจำนวนเท่านี้เสียชีวิตจริง อย่างไรก็ดีเป็นการยากกว่ามากที่จะนำพยากรณ์โรคเช่นนี้มาใช้กับผู้ป่วยคนหนึ่ง ๆ โดยยังต้องการข้อมูลอื่น ๆ อีกมาก เพื่อจะหาว่าผู้ป่วยรายนี้อยู่ในกลุ่ม 45% ที่จะเสียชีวิต หรือ 55% ที่จะรอดชีวิต พยากรณ์โรคที่สมบูรณ์นั้นควรประกอบไปด้วยเวลา ความสามารถในการประกอบกิจวัตร และรายละเอียดของการดำเนินโรค เช่น แย่ลงเรื่อย ๆ มีอาการรุนแรงเป็นครั้ง ๆ หรือมีอาการรุนแรงเฉียบพลันไม่สามารถพยากรณ์ได้ เป็นต้น

หมวดหมู่:คำศัพท์แพทย์
เดเมียน

***เดเมียน*** () เป็นนวนิยายที่มุ่งเน้นไปยังการเจริญเติบโตทางจิตใจและคุณธรรมของตัวเอก ที่เขียนโดยแฮร์มัน เฮ็สเซอ ตีพิมพ์ครั้งแรกใน ค.ศ. 1919 โดยมีคำขึ้นต้นเพิ่มขึ้นใน ค.ศ. 1960 *เดเมียน* ได้รับการตีพิมพ์ครั้งแรกภายใต้นามแฝง "เอมิล ซินแคลร์" ซึ่งเป็นชื่อผู้บรรยายเรื่องราวต่าง ๆ แต่ได้มีการเปิดเผยภายหลังว่าเฮ็สเซอเป็นผู้เขียน

## เนื้อเรื่องย่อ
เป็นเรื่องราวที่กล่าวถึง เอมิล ซินแคลร์ ที่ถูกเลี้ยงดูในบ้านที่มีฐานะระดับกระฎุมพี ซึ่งเคร่งศาสนาตั้งแต่สมัยยังเด็ก และได้เรียนรู้เกี่ยวกับโลกในสองแง่มุม นั่นคือทางด้านความดีจากศาสนาคริสต์ที่ใสสว่าง กับด้านแห่งความชั่วที่มืดมน กระทั่งเข้าสู่วัยรุ่นเขาได้พยายามแสวงหาวิถีชีวิตของตนเองโดยปราศจากครอบครัว และมิตรสหาย เมื่อเติบโตขึ้น เขาได้ค้นพบตนเอง และพยายามระงับความขัดแย้งทางจิตที่สะสมมาตั้งแต่สมัยยังเด็กที่นำมาซึ่งความเจ็บปวด โดยมีเดเมียนซึ่งเป็นเพื่อนทางจิตวิญญาณ คอยใช้วิธีต่าง ๆ ให้เขาได้ตระหนักถึงความหมายของชีวิตกับจิตวิญญาณของตนเอง

## ตัวละครหลัก
* เอมิล ซินแคลร์ เป็นตัวละครสำคัญของนวนิยาย โดยซินแคลร์ได้มีความสับสนกับบางอย่างในชีวิต และสิ่งที่เป็นไป อันเป็นสิ่งที่นำเสนอในนวนิยายโดยตลอด
* พ่อกับแม่ของซินแคลร์ ซึ่งเป็นสัญลักษณ์แรกของซินแคลร์ในการพึ่งพิง แต่ก็เป็นผู้ที่เขาทำการขัดขืนในตอนท้าย
* แมกซ์ เดเมียน เป็นเพื่อนในวัยเด็กและเป็นที่ปรึกษาของซินแคลร์ เดเมียนได้ชักนำให้ซินแคลร์ ได้ค้นพบการใช้ความสามารถของตนเองในช่วงท้าย

## รูปแบบ
นิยายชุดดังกล่าวได้นำเสนอแนวคิดแบบไญยนิยม โดยเฉพาะอย่างยิ่งเทพอบราซัส ซึ่งได้แสดงอิทธิพลทางจิตวิทยาของคาร์ล ยุง กล่าวคือ สิ่งที่น่าสนใจอย่างยิ่งในนิยายชุดนี้มาจากการที่เอสเสได้ศึกษาถึงจิตวิเคราะห์จากคาร์ล ยุง กับฟรีดริช นีทเชอร์ ซึ่งมีอิทธิพลต่องานประพันธ์ดังกล่าว

## ดูเพิ่ม
* คาร์ล ยุง

## อ้างอิง

**ปฐมภูมิ**
* Hermann Hesse: *Demian. Die Geschichte von Emil Sinclairs Jugend*. Suhrkamp, Frankfurt am Main, 2000, ISBN 3-518-36706-4

**ทุติยภูมิ**
* Maria-Felicitas Herforth: *Hermann Hesse: Demian – Siddhartha – Der Steppenwolf.* Königs Erläuterungen und Materialien (Bd. 138). Hollfeld: Bange Verlag 2000. ISBN 978-3-8044-1699-4
* Helga Esselborn-Krumbiegel: *Hermann Hesse Demian. Erläuterungen und Dokumente*. Philipp Reclam jun., Stuttgart, 1991.
* Lothar Bluhm: *"ein paar Bände Nietzsche". Ein Nietzsche-Rekurs in Hermann Hesses "Demian" im Spannungsfeld von Wirkungsgeschichte und zeitgenössischer Topik*. In: L.B.: *Begegnungen. Studien zur Literatur der Klassischen Moderne*. University of Oulu, Oulu 2002, S. 85-98.

## แหล่งข้อมูลอื่น
* A short Demian guide and discussion questions
* A short reference to Demian 
* Full text as eBook (German) 
* เดเมียน...ทูตสวรรค์ของฉัน 
* Sparknotes
* วิจารณ์วรรณกรรมเดเมียน 

หมวดหมู่:งานเขียนของแฮร์มัน เฮ็สเซอ
หมวดหมู่:วรรณกรรมภาษาเยอรมัน
จอห์น แฟลมสตีด

**จอห์น แฟลมสตีด** (; 19 สิงหาคม ค.ศ. - 31 ธันวาคม ค.ศ. 1719) สมาชิกราชสมาคมแห่งลอนดอน เป็นนักดาราศาสตร์ชาวอังกฤษ และเป็นนักดาราศาสตร์ประจำราชสำนักคนแรก สร้างผลงานรวบรวมรายชื่อดวงดาวมากกว่า 3,000 ดวง 

แฟลมสตีดสามารถคำนวณสุริยุปราคา ค.ศ. 1666 และ 1668 ได้อย่างถูกต้องแม่นยำ เขาเป็นผู้บันทึกตำแหน่งดาวยูเรนัสในยุคแรกที่สุด โดยที่ตอนนั้นเขาเข้าใจผิดว่ามันเป็นดาวฤกษ์ และตั้งชื่อมันว่า '34 Tauri' การสังเกตการณ์ครั้งแรกสุดเกิดขึ้นในเดือนธันวาคม 1690 ซึ่งจัดว่าเป็นการสังเกตการณ์ยูเรนัสครั้งแรกของนักดาราศาสตร์

## อ้างอิง

## แหล่งข้อมูลอื่น
* Online catalogue of Flamsteed's working and personal papers (part of the Royal Greenwich Observatory Archives held at Cambridge University Library) 
* John Flamsteed Biography (SEDS) 
* Rare book collection at the Vienna Institute of Astronomy
* Flamsteed in the 1911 ''Encyclopaedia Britannica''
* Flamsteed biography
* Flamsteed's 1729 ''Atlas Coelestis''  scanned book, Linda Hall Library.

หมวดหมู่:บุคคลที่เกิดในปี พ.ศ. 2189
หมวดหมู่:นักดาราศาสตร์ชาวอังกฤษ
หมวดหมู่:ภาคีสมาชิกราชสมาคมแห่งลอนดอน
ประสาทศัลยศาสตร์

**ประสาทศัลยศาสตร์** () เป็นการแพทย์เฉพาะทางสาขาหนึ่งทางศัลยศาสตร์ ดูแลเกี่ยวกับการป้องกัน วินิจฉัย รักษา ฟื้นฟูโรคที่เกี่ยวข้องกับระบบประสาท รวมถึงสมอง ไขสันหลัง กระดูกสันหลัง เส้นประสาทส่วนปลาย และระบบหลอดเลือดสมองนอกกะโหลกศีรษะด้วย

*
หมวดหมู่:ศัลยกรรมเฉพาะทาง
หมวดหมู่:การแพทย์เฉพาะทาง
ความเสี่ยงสัมพัทธ์

ในสถิติศาสตร์และวิทยาการระบาดเชิงคณิตศาสตร์ ค่า**ความเสี่ยงสัมพัทธ์** () คือความเสี่ยงของการเกิดเหตุการณ์ (หรือการเกิดโรค) สัมพัทธ์ต่อการสัมผัสปัจจัย (exposure) โดยเป็นอัตราส่วนของความน่าจะเป็นที่จะเกิดเหตุการณ์ในกลุ่มสัมผัสปัจจัยเทียบกับกลุ่มที่ไม่ได้สัมผัสปัจจัย (ratio of the probability of the event occurring in the exposed group versus a non-exposed group)

: RR= \frac {p_\text{exposed}}{p_\text{non-exposed}} 

ตัวอย่างเช่น หากความน่าจะเป็นที่ผู้ที่สูบบุหรี่จะป่วยเป็นมะเร็งปอดอยู่ที่ 20% และความน่าจะเป็นที่ผู้ที่ไม่สูบบุหรี่จะป่วยเป็นมะเร็งปอดอยู่ที่ 1% เป็น สามารถนำมาเขียนเป็นตาราง 2 × 2 ได้ดังที่แสดงไว้ด้านขวา

ในกรณีนี้ *a* = 20(%), *b* = 80, *c* = 1, และ *d* = 99 ดังนั้นความเสี่ยงสัมพัทธ์ของการเกิดมะเร็งปอดที่สัมพันธ์กับการสูบบุหรี่จะเป็น

: RR=\frac {a/(a+b)}{c/(c+d)} = \frac {20/100}{1/100} = 20.

นั่นคือผู้ที่สูบบุหรี่จะมีโอกาสป่วยเป็นมะเร็งปอดมากกว่าผู้ที่ไม่สูบ 20 เท่า

## แหล่งข้อมูลอื่น
* EBM glossary 
* Odds ratio versus relative risk 
* Odds Ratio vs. Relative Risk  Medical University of South Carolina
* Relative risk online calculator

หมวดหมู่:ชีวสถิติ
หมวดหมู่:เวชสถิติ
หมวดหมู่:วิทยาการระบาด
หมวดหมู่:อัตราส่วนทางสถิติ
เอฟา เบราน์

**เอฟา อันนา เพาลา ฮิตเลอร์** () สกุลเดิม **เบราน์** เป็นเพื่อนเก่าแก่ของอดอล์ฟ ฮิตเลอร์ และเป็นภรรยาของเขาในช่วง 40 ชั่วโมงสุดท้ายของชีวิต เบราน์พบฮิตเลอร์ในมิวนิกขณะที่เธอมีอายุได้ 17 ปี ขณะที่ทำงานเป็นผู้ช่วยและนางแบบของช่างถ่ายภาพส่วนตัวของเขาและเริ่มพบฮิตเลอร์บ่อยครั้งขึ้นในอีกราวสองปีถัดมา เธอเคยพยายามฆ่าตัวตายสองครั้งในความสัมพันธ์ระยะแรกระหว่างทั้งสอง ใน ค.ศ. 1936 เธอได้กลายมาเป็นส่วนหนึ่งของครอบครัวของฮิตเลอร์ที่แบร์คโฮฟใกล้กับแบร์ชเทิสกาเดิน และตามคำบอกเล่า เธอใช้ชีวิตอย่างหรูหราอย่างไม่เปิดเผยต่อสาธารณชนตลอดสงครามโลกครั้งที่สอง เธอชอบประพฤติตัวในแบบซึ่งฮิตเลอร์ไม่เห็นด้วยอย่างต่อเนื่อง อย่างเช่น สูบบุหรี่ ใส่เครื่องสำอาง และอาบแดดเปลือย เอฟาชื่นชอบการถ่ายภาพและเป็นผู้ถ่ายภาพสีและบันทึกภาพเคลื่อนไหวของฮิตเลอร์จำนวนมากที่ยังหลงเหลืออยู่จนถึงปัจจุบัน เธอเป็นบุคคลสำคัญในสังคมวงในของฮิตเลอร์ เธอเริ่มเปิดตัวมากขึ้นมาช่วงกลางปี ค.ศ. 1944 เมื่อน้องสาวของเธอ เกร็ทล์ แต่งงานกับแฮร์มันน์ เฟเกิลไอน์ เจ้าหน้าที่หน่วยเอ็สเอ็ส

เมื่อนาซีเยอรมนีใกล้จะล่มสลาย เบราน์ได้สาบานความจงรักภักดีต่อฮิตเลอร์และเดินทางไปยังกรุงเบอร์ลินเพื่ออยู่เคียงข้างเขาในฟือเรอร์บุงเคอร์ที่ได้รับการป้องกันอย่างแน่นหนาใต้ทำเนียบนายกรัฐมนตรีไรช์ เมื่อกองทัพแดงรุกเข้าใกล้บังเกอร์เมื่อวันที่ 29 เมษายน ค.ศ. 1945 เธอได้ประกอบพีธีแต่งงานตามกฎหมายกับฮิตเลอร์อย่างรวบรัด ขณะที่เธออายุได้ 33 ปี และฮิตเลอร์อายุ 56 ปี อีกไม่ถึง 40 ชั่วโมงจากนั้น ทั้งสองทำอัตวินิบาตกรรมในห้องนั่งเล่นของบังเกอร์ โดยเบราน์กัดแคปซูลไซยาไนด์และศพเธอถูกเผาพร้อมกับฮิตเลอร์หมดสิ้น สาธารณชนเยอรมันไม่รู้จักเบราน์เลยกระทั่งหลังเธอเสียชีวิต

## อ้างอิง

หมวดหมู่:นาซี
หมวดหมู่:บุคคลในสงครามโลกครั้งที่สอง
หมวดหมู่:ผู้ฆ่าตัวตายด้วยพิษไซยาไนด์
หมวดหมู่:คู่สมรสของนายกรัฐมนตรีเยอรมนี
หมวดหมู่:บุคคลจากมิวนิก
หมวดหมู่:อสัญกรรมของอดอล์ฟ ฮิตเลอร์
อัลเบร์โต กรานาโด

thumb|กรานาโด ในปี พ.ศ. 2550
thumb|แผนที่แสดงเส้นทางการขับรถจักรยานยนต์ของกรานาโดกับเกบารา ในปี พ.ศ. 2495
**อัลเบร์โต กรานาโด** (8 สิงหาคม พ.ศ. 2465 – 5 มีนาคม พ.ศ. 2554) เป็นแพทย์ นักเขียน และนักวิทยาศาสตร์ชีวเคมีชาวอาร์เจนตินาซึ่งได้รับสัญชาติคิวบา

กรานาโดเป็นที่รู้จักกันในฐานะผู้แต่งหนังสือ *Travelling with Che Guevara: The Making of a Revolutionary* และเป็นผู้ร่วมทางกับเช เกบารา ในการเดินทางด้วยรถจักรยานยนต์ขนาด 500 ซีซี ชื่อ *La Poderosa* เป็นระยะทางกว่า 8,000 กิโลเมตร ตามลำพังสองคนไปทั่วทวีปอเมริกาใต้ ช่วงเดือนมกราคมถึงกรกฎาคม พ.ศ. 2495 ในการเดินทางครั้งนี้ เกบาราได้บันทึกสิ่งที่พบเห็นไว้ในสมุดบันทึกส่วนตัว เขาได้เห็นความยากจนข้นแค้นของประชาชน และเป็นแรงบันดาลใจให้เขาคิดก่อการปฏิวัติยึดอำนาจจากผู้ปกครองประเทศต่าง ๆ ในอเมริกาใต้ เพื่อสร้างความเท่าเทียมกันในสังคม

ในปี พ.ศ. 2536 บุตรสาวของเกบาราได้ตีพิมพ์สมุดบันทึกการเดินทางของเกบารากับกรานาโด เป็นหนังสือชื่อ *The Motorcycle Diaries* และถูกนำมาสร้างเป็นภาพยนตร์ภาษาสเปนชื่อ *Diarios de motocicleta* ในปี พ.ศ. 2547

## อ้างอิง

## แหล่งข้อมูลอื่น
*BBC: 'My Best Friend Che' May 9, 2005
**The Guardian*: My Ride With Che by Geoffrey Macnab, February 13, 2004

หมวดหมู่:แพทย์ชาวอาร์เจนตินา
หมวดหมู่:นักเขียนชาวอาร์เจนตินา
หมวดหมู่:เช เกบารา
หมวดหมู่:บุคคลจากรัฐกอร์โดบา
ยุวเกษตรกร

**ยุวเกษตรกร** ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น

กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น “ที่ปรึกษากลุ่มยุวเกษตรกร” ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม

กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน

## ประเภทกลุ่มยุวเกษตรกร

กลุ่มยุวเกษตรกรในสถาบันการศึกษา หมายถึง กลุ่มยุวเกษตรกรที่สมาชิกทั้งหมด กำลังศึกษาอยู่ในสถาบันการศึกษา (ตามข้อกำหนดของกระทรวงศึกษาธิการ) รวมกลุ่มและจัดตั้งเป็นกลุ่มยุวเกษตรกร โดยแบ่งเป็น 3 ระดับ ได้แก่ ระดับประถมศึกษา ระดับมัธยมศึกษาหรือเทียบเท่า และระดับอุดมศึกษาหรือเทียบเท่า

กลุ่มยุวเกษตรกรนอกสถาบันการศึกษา หมายถึง กลุ่มยุวเกษตรกรที่สมาชิกทั้งหมดอยู่นอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร

กลุ่มยุวเกษตรกรแบบผสม หมายถึง กลุ่มยุวเกษตรกรที่มีสมาชิกอยู่ในทั้งในสถาบันการศึกษา และนอกสถาบันการศึกษา รวมกลุ่มและจัดตั้งเป็นกลุ่มยุวเกษตรกร

## งานของยุวเกษตรกร

งานของยุวเกษตรกร ได้แก่ การฝึกปฏิบัติงานปลูกพืช เลี้ยงสัตว์ และ เคหกิจเกษตร ดำเนินการได้ 3 ลักษณะ
# งานรวม งานที่สมาชิกทุกคนในกลุ่มร่วมกันดำเนินการ
# งานกลุ่มย่อย งานที่สมาชิกบางคนในกลุ่มร่วมกันดำเนินการ
# งานส่วนบุคคล งานที่สมาชิกแต่ละคนแยกกันดำเนินการ บางคนอาจทำร่วมกับผู้ปกครองที่บ้าน

## เครื่องหมายยุวเกษตรกร
เครื่องหมายยุวเกษตรกร มีรูปร่างลักษณะมาจาก ใบโคลเวอร์สีเขียว 4 แฉก แต่ละแฉกบรรจุอักษร “ก” สีขาว อักษร ก ย่อมาจาก
* เกศ หมายถึง การฝึกใช้สมอง
* กมล หมายถึง การฝึกจิตใจ
* กร หมายถึง การฝึกใช้มือ
* กาย หมายถึง การฝึกพลานามัย
โคลเวอร์ เป็นใบพืชตระกูลถั่ว ปกติในธรรมชาติใบมี 3 แฉก เมื่อพบใบโคลอเวอร์ 4 แฉก เชื่อกันว่าประสบความโชคดี

## อ้างอิง

* กรมส่งเสริมการเกษตร. **การดำเนินงานยุวเกษตรกร**. กรุงเทพมหานคร : กองพัฒนาการบริหารงานเกษตร, 2536.
* กรมส่วเสริมการเกษตร. **การสัมมนาหัวหน้ากลุ่มส่งเสริมและพัฒนาเกษตรกร 77 จังหวัด**. 2556.

หมวดหมู่:เกษตรกรรมในประเทศไทย
จุดผ่านแดนถาวรช่องเม็ก

**จุดผ่านแดนถาวรช่องเม็ก** เป็นจุดผ่านแดนถาวรที่เชื่อมช่องเม็ก ตำบลช่องเม็ก อำเภอสิรินธร (เดิมคือ อำเภอพิบูลมังสาหาร) จังหวัดอุบลราชธานี กับบ้านวังเต่า แขวงจำปาศักดิ์ประเทศลาว เปิดทำการเมื่อ 10 มิถุนายน พ.ศ. 2503 เดิมตั้งอยู่ที่บ้านหนองเมค ตำบลพิบูลมังสาหาร อำเภอพิบูลมังสาหาร จังหวัดอุบลราชธานี ต่อมาเมื่อวันที่ 25 ตุลาคม พ.ศ. 2505 จึงได้ย้ายมาตั้งอยู่ที่บ้านช่องเม็ก ตำบลช่องเม็ก อำเภอพิบูลมังสาหาร

## อ้างอิง

ช่องเม็ก
หมวดหมู่:จุดผ่านแดนไทย–ลาว
หมวดหมู่:สิ่งก่อสร้างในอำเภอสิรินธร
เนื้อหาเสรี

**เนื้อหาเสรี** () หมายถึงผลงานที่สามารถนำไปใช้ประโยชน์ได้ งานศิลปะ หรือผลงานสร้างสรรค์อื่นรูปแบบใดก็ได้ ซึ่งเป็นไปตามคำจำกัดความของเนื้อหาเสรี หมายความว่าเนื้อหานั้นจะต้องไม่มีข้อจำกัดทางกฎหมายที่สำคัญที่เกี่ยวข้องกับเสรีภาพในการนำไปใช้ แจกจ่ายสำเนา ดัดแปลง และแจกจ่ายผลงานที่ได้รับการดัดแปลงแล้ว เนื้อหาเสรีแตกต่างจาก "เนื้อหาเปิด" ตรงที่ว่าเนื้อหาเสรีสามารถดัดแปลงได้

เนื้อหาเสรีครอบคลุมผลงานทั้งหมดที่เป็นสาธารณสมบัติและยังรวมไปถึงผลงานลิขสิทธิ์ซึ่งได้รับอนุญาตและสนับสนุนเสรีภาพดังที่ได้กล่าวไปข้างต้น เนื่องจากกฎหมายลิขสิทธิ์ในหลายประเทศกำหนดให้ผู้ถือลิขสิทธิ์มีเอกสิทธิ์เหนือผลงานของตนโดยปริยาย ดังนั้นเนื้อหาที่มีลิขสิทธิ์จะต้องได้รับการประกาศอย่างชัดเจนว่าเป็นเนื้อหาเสรี ซึ่งส่วนใหญ่แล้วมักจะเป็นการอ้างอิงหรือการแทรกสัญญาอนุญาตจากภายในผลงานนั้น

ถึงแม้ว่าผลงานซึ่งเป็นสาธารณสมบัติเนื่องจากลิขสิทธิ์คุ้มครองหมดอายุไปจะถือว่าเป็นเนื้อหาเสรี แต่เนื้อหานั้นก็อาจกลับมาเป็น "ติดลิขสิทธิ์" อีกครั้งหนึ่งหากกฎหมายลิขสิทธิ์มีการแก้ไข

## อ้างอิง
ปฏิบัติการช่างตัดไม้

**ปฏิบัติการช่างตัดไม้** () เป็นปฏิบัติการทางทหารซึ่งดำเนินการในขั้นสุดท้ายของสงครามโลกครั้งที่สองในทวีปยุโรป ดำเนินการโดยกองทัพสหรัฐที่หนึ่งในเดือนมีนาคม ค.ศ. 1945 เพื่อยึดเมืองสำคัญทางยุทธศาสตร์ในเยอรมนี อย่างเช่น โคโลญ และเพื่อให้ฝ่ายสัมพันธมิตรมีที่มั่นที่มั่นคงตามแม่น้ำไรน์

เมื่อกลุ่มกองทัพที่ 21 ตั้งฐานที่มั่นตามแม่น้ำไรน์อย่างแน่นหนาแล้ว กลุ่มกองทัพที่ 12 ของพลเอกแบรดเลย์เตรียมการที่จะลงมือในปฏิบัติการช่างตัดไม้ แผนการดังกล่าวสอดรับกับการที่กองทัพที่ 1 จะโจมตีไปทางตะวันออกเฉียงใต้มุ่งหน้าไปยังจุดบรรจบของแม่น้ำอาร์และแม่น้ำไรน์ จากนั้นจะเบนลงไปทางใต้เพื่อบรรจบกับพลเอกแพตตัน ซึ่งกองทัพที่สามจะรุกอย่างต่อเนื่องไปทางตะวันออกเฉียงเหนือผ่านไอเฟล หากสำเร็จ ปฏิบัติการช่างตัดไม้จะทำให้สหรัฐสามารถยึดเมืองโคโลญ เขตโคเบลนซ์ และนำกลุ่มกองทัพที่ 12 ไปยังแม่น้ำไรน์ทางเหนือของแม่น้ำโมแซลล์ กลุ่มกองทัพที่ 12 ยังได้หวังที่จะล้อมทหารเยอรมันจำนวนมากอีกด้วย

พลเอกแบรดเลย์เริ่มต้นปฏิบัติการดังกล่าวเมื่อวันที่ 1 มีนาคม ทางตอนเหนือ กองทัพที่ 1 ใช้ประโยชน์จากหัวสะพานข้ามแม่น้ำแอร์ฟต์อย่างรวดเร็ว และรุกเข้าสู่ออยสเคียร์เชนในวันที่ 4 มีนาคม และโคโลญในวันที่ 5 มีนาคม เป็นเวลาเดียวกับที่กองทัพที่ 3 กวาดผ่านไอเฟลไปยังแม่น้ำไรน์

ในพื้นที่รับผิดชอบของกองทัพที่ 1 กองกำลังเฉพาะกิจซึ่งประกอบด้วยกองพลยานเพราะที่ 9 ภายใต้การบังคับบัญชาของพันโท เลโอนาร์ด เอนเกมัน รุกมุ่งหน้าไปยังเรมาเกน โดยเป็นส่วนหนึ่งของการรุก "ช่างตัดไม้" เมื่อกองกำลังยานเกราะเฉพาะกิจมาถึงชานเมือง ก็ได้ค้นพบว่าสะพานรางรถไฟลูเดนดอฟฟ์ยังคงไม่ถูกทำลายอย่างน่าประหลาดใจ ถึงแม้ว่าทหารเยอรมันฝ่ายป้องกันจะพยายามทำลายสะพานดังกล่าว แต่กองพลยานเกราะที่ 9 ก็สามารถยึดครองสะพานได้เมื่อวันที่ 7 มีนาคม ค.ศ. 1945

แม้ว่าสะพานลูเดนดอฟฟ์จะถูกทำลายลงเมื่อวันที่ 17 มีนาคม แต่ฝ่ายสัมพันธมิตรได้สร้างสะพานทุ่นข้ามแม่น้ำไรน์ขึ้นเป็นจำนวนมากแล้วจนถึงขณะนั้น และสามารถสร้างหัวสะพานทางด้านตะวันออกของแม่น้ำ

ปฏิบัติการครั้งนี้ ได้ถูกนำไปแต่งเป็นนวนิยายในชื่อ  *The Bridge at Remagen* โดย เคน เฮกเลอร์ และได้ถูกสร้างเป็นภาพยนตร์ในชื่อเดียวกัน ในปี ค.ศ. 1969 (ชื่อภาษาไทย: *สะพานเผด็จศึก*
)

## อ้างอิง

## แหล่งข้อมูลอื่น
*	
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:แนวรบด้านตะวันตก (สงครามโลกครั้งที่สอง)
ฮุเซิลต์

**ฮุเซิลต์** () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 9,600 คน ภายในพื้นที่ 30.02 ตารางกิโลเมตร และความหนาแน่นประชากรเป็น 320 คนต่อตารางกิโลเมตร

## แหล่งข้อมูลอื่น

* เว็บไซต์อย่างเป็นทางการของฮุเซิลต์ 

หมวดหมู่:เมืองในจังหวัดลิมบืร์ค (ประเทศเบลเยียม)
โอซนยอ

**โอ-ซนยอ**（，）เป็นวงเกิร์ลกรุปที่มีสมาชิกห้าคนของ Good Entertainment (ต้นสังกัดของ ชินฮวา) เริ่มก่อวงในปี ค.ศ. 2005 และมีกำหนดการเปิดตัวในปี ค.ศ. 2007 ประกอบด้วย G.NA, ยูบิน วันเดอร์เกิลส์, ยูอี อาฟเตอร์สกูล, ฮโยซ็อง ซีเครต และ จีวอน สปีกา 

## ประวัติ
 
เดิมพวกเธอเป็นเด็กฝึกหัดของ Good Entertainment เมื่อบริษัทเตรียมการสำหรับพวกเธอเพื่อสร้างวงเกิร์ลกรุปที่มีสมาชิกห้าคนโดยมี G.NA เป็นหัวหน้าวง โอซนยอปรากฏตัวครั้งแรกผ่านทางรายการวาไรตี้ MTV 'Diary of Five Girls' ในปี ค.ศ. 2007 แต่ก่อนที่จะถึงกำหนดการเปิดตัวของวง บริษัท Good Entertainment ได้ล้มละลายเนื่องจากปัญหาทางการเงินทำให้แผนการเปิดตัวของวงถูกล้มเลิก สมาชิกทุกคนจำเป็นต้องออกจากบริษัทและแยกย้ายกันไปยังบริษัทบันเทิงแห่งอื่นในเกาหลีใต้ 

## อ้างอิง

## แหล่งข้อมูลอื่น
*  

หมวดหมู่:กลุ่มดนตรีเคป็อป
อุบัติการณ์ (วิทยาการระบาด)

**อุบัติการณ์** () เป็นค่าที่ได้จากการวัดความเสี่ยงของการเกิดภาวะหนึ่งๆ ขึ้นใหม่ ในช่วงเวลาหนึ่งๆ ถึงแม้บางครั้งถูกใช้อย่างคร่าวๆ โดยเอาตัวเลขของจำนวนผู้ป่วยใหม่ในช่วงเวลามาแสดง แต่การใช้ที่ถูกต้องควรแสดงให้รูปของอัตรา นั่นคือมีตัวส่วนด้วย

หมวดหมู่:วิทยาการระบาด
หมวดหมู่:เวชสถิติ
สมาคมสโมสรถาวรฟาร์ม

**สมาคมสโมสรถาวรฟาร์ม** เป็นสโมสรฟุตบอลในประเทศไทยโดยเป็นทีมจากจังหวัดนครสวรรค์ โดยปัจจุบันได้เล่นอยู่ใน ฟุตบอลถ้วยพระราชทาน ระดับ ข 

## ประวัติสโมสร

100px|thumb|left|ธงแลกของสโมสรราว พ.ศ. 2520 แสดงชื่อถาวรฟาร์ม นครสวรรค์ ฟุตบอลคลับ

สมาคมสโมสรถาวรฟาร์ม เป็นสโมสรฟุตบอลสมัครเล่น ก่อตั้งโดยถาวร นิโรจน์ ถาวรฟาร์มเป็นสโมสรในเครือสมาคมสโมสรของบริษัทเดินรถนครสวรรค์ (ถาวรฟาร์ม) ซึ่งเป็นบริษัทเดินรถเอกชน (รถทัวร์) ซึ่งในสมาคมสโมสรดังกล่าวนอกจากจะมีทีมฟุตบอลแล้วยังมีทีมกีฬาชนิดอื่นๆ และคณะแสดงเชิดสิงโตและเชิดมังกรอีกด้วย  แต่เดิมเป็นทีมตัวแทนของจังหวัดนครสวรรค์โดยใช้ชื่อในการแข่งขันว่า "**ถาวรฟาร์ม นครสวรรค์ ฟุตบอลคลับ**" มีฉายาว่า "**ไลอ้อนส์ แมน**" หรือเป็นที่รู้จักในอีกฉายาหนึ่งว่า "สิงห์เหนือ" ในการแข่งขันฟุตบอลในประเทศไทยโดยเฉพาะ ฟุตบอลชิงถ้วยพระราชทานและ ยามาฮ่า ไทยแลนด์คัพ 

ถาวรฟาร์มถือเป็นสโมสรที่ประสบความสำเร็จสูงสุดของภาคเหนือในยุคก่อนระบบฟุตบอลลีก เน้นการปั้นเยาวชนป้อนให้กับสโมสรฟุตบอลต่างๆ รวมถึงทีมชาติไทย ในช่วง โปรลีก ถาวรฟาร์ม และสมาคมกีฬาจังหวัดนครสวรรค์ร่วมมือกันก่อตั้งสโมสร นครสวรรค์ ไลอ้อนส์ แต่ต่อมาถาวรฟาร์มได้แยกตัวออกมาใช้ชื่อสมาคมสโมสรถาวรฟาร์มเช่นเดิม และเริ่มส่งทีมเข้าแข่งขันในระดับ ฟุตบอลถ้วยพระราชทาน ซึ่งในปัจจุบันถาวรฟาร์มแข่งขันในฟุตบอลถ้วยพระราชทานระดับ ข 

ในปัจจุบันจากการที่บริษัทเดินรถนครสวรรค์ประสปปัญหาทางเศรษฐกิจทำให้ปัจจุบันสโมสรไม่ประสบความสำเร็จมากนัก อย่างไรก็ตามถาวรฟาร์มก็ยังยึดถือนโยบายการปั้นเยาวชนป้อนให้กับวงการฟุตบอลไทยเช่นเดิม ในปัจจุบันนักฟุตบอลของถาวรฟาร์มมาจากนักฟุตบอลเดินสายในจังหวัดนครสวรรค์ นักศึกษาจากมหาวิทยาลัยเจ้าพระยานักเรียนจากโรงเรียนกีฬาจังหวัดนครสวรรค์และเยาวชนในท้องถิ่นเป็นหลัก

## ผู้เล่นชุดปัจจุบัน

## อดีดผู้เล่นคนสำคัญ
**ยุคก่อนระบบลีกอาชีพ** 

## ผลงาน
* 2527       - ฟุตบอลถ้วยพระราชทาน ระดับ ค - แชมป์
* 2550       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)
* 2551       - ฟุตบอลถ้วยพระราชทาน ระดับ ข - อันดับ 3 สาย 3 (ตกรอบแรก)
* 2552       - ฟุตบอลถ้วยพระราชทาน ระดับ ข - อันดับ 3 สาย 4 (ตกรอบแรก)
* 2553       - ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)
* 2554       - ฟุตบอลถ้วยพระราชทาน ระดับ ข - รอบ 16 ทีมสุดท้าย
* 2555      -  ฟุตบอลถ้วยพระราชทาน ระดับ ข - อันดับ 4 สาย 3 (ตกรอบแรก)
* 2561      -  ไทยแลนด์ อเมเจอร์ลีก โซนภาคเหนือตอนล่าง - อันดับ 3 กลุ่มบี 4 (ตกรอบแรก)

## อ้างอิง

## แหล่งข้อมูลอื่น
สัมภาษณ์ภิญโญ  นิโรจน์ ผู้ก่อตั้งสโมสรโดยแฟนคลับสโมสรฟุตบอลจังหวัดนครสวรรค์

ถาวรฟาร์ม
ลิซา เบรนแนน-จอบส์

**ลิซา นิโคล เบรนแนน-จอบส์** (, เกิด 17 พฤษภาคม ค.ศ. 1978) นักหนังสือพิมพ์และนักเขียนหนังสือนิตยสารชาวอเมริกัน บุตรนอกสมรสของสตีฟ จอบส์ ที่เกิดกับคริส-แอน เบรนแนน

## ประวัติ
ลิซา เบรนแนน-จอบส์ เกิดเมื่อวันที่ 17 พฤษภาคม ค.ศ. 1978 โดยเธอเป็นบุตรสาวนอกสมรสของสตีฟ จอบส์ ผู้บริหารระดับสูงของแอปเปิลคอมพิวเตอร์ ที่เกิดกับคริส-แอน เบรนแนน โดยเบรนแนน-จอบส์ได้เติบโตในแคลิฟอร์เนีย และได้รับการเลี้ยงดูจากมารดา

ในปีที่เธอเกิด บริษัทแอปเปิลมีการเติบโตอย่างรวดเร็ว และภายหลังมีการผลิตคอมพิวเตอร์แอปเปิลลิซาขึ้น และคนส่วนใหญ่คิดว่ามาจากชื่อของเธอที่เป็นบุตรสาวคนแรกของจอบส์ แต่ทางบริษัทแอปเปิลกลับออกมาระบุว่า ชื่อดังกล่าวมาจากตัวย่อของ *Local Integrated Software Architecture* (LISA) 

## การศึกษาและผลงาน
เบรนแนน-จอบส์ สำเร็จการศึกษาจากมหาวิทยาลัยฮาร์วาร์ด ในปี ค.ศ. 2000 จากนั้นจึงย้ายไปยังยุโรปและใช้ชีวิตอยู่ที่นั่น 7 ปี

ปัจจุบันเธอเป็นนักเขียนและเรียงความลงในเว็บไซต์ส่วนตัวของเธอ โดยผลงานที่ได้รับการตีพิมพ์ของเธอ ได้แก่  *The Southwest Review*, *The Massachusetts Review*, *Harvard Crimson*, *The Harvard Advocate*, *Spiked*, *Vogue* และ *O, The Oprah Magazine*

## อ้างอิง

หมวดหมู่:ชาวอเมริกันเชื้อสายซีเรีย
หมวดหมู่:นักเขียนชาวอเมริกัน
หมวดหมู่:นักข่าวชาวอเมริกัน
หมวดหมู่:สตีฟ จอบส์
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลจากรัฐแคลิฟอร์เนีย
แกงเลียง

thumb
**แกงเลียง** เป็นอาหารของคนในชุมชนที่มีมาแต่โบราณ ลักษณะของน้ำแกงจะไม่ข้น หรือไม่ใสจนเกินไป มีรสเค็มพอดี รสเผ็ดร้อนจากพริกไทย และมีผักในท้องถิ่นเป็นส่วนผสมหลัก ประกอบด้วย ใบแมงลัก ผักเหลียง ยอดย่านาง ฟักทองอ่อน บวบ ตำลึง ในสมัยต่อ ๆ มา จะเพิ่มข้าวโพดอ่อน เห็ดนางฟ้า เห็ดฟาง เป็นต้น

ผักในแกงเลียง เวลาแกงจะไม่ให้เปื่อยมาก และสิ่งที่ขาดไม่ได้คือ ใบแมงลัก ซึ่งเป็นลักษณะเฉพาะของแกงเลียง คนในสมัยโบราณทางภาคใต้คือ แกงเคยเกลือ เพราะในน้ำแกงจะใส่กะปิ เกลือ และพริกไทยเล็กน้อย แต่ต่อมาได้ปรับปรุงให้แกงเลียงเป็นอาหารที่มีคุณค่าทางสมุนไพร เพราะใช้ผักพื้นบ้านและเครื่องปรุงที่มีคุณค่าทางสมุนไพรสูงผักก็มีประโยชน์มากทุกชนิด ทำให้มีกากใย วิตามิน และเกลือแร่สูง ในสมัยก่อนในแกงเลียงจะมีเฉพาะเนื้อปลาที่โขลกหรือตำลงในน้ำแกงเท่านั้น ซึ่งจะใช้เป็นปลาแห้งหรือปลาย่าง ซึ่งเนื้อสัตว์จะทำให้น้ำแกงข้น หรืออาจจะเป็นกุ้งแห้งก็ได้ แต่ปัจจุบันแกงเลียงไม่ได้ใส่เฉพาะเนื้อปลา หรือกุ้งแห้งโขลกป่นเท่านั้น แต่ยังใส่กุ้งสด เนื้อไก่ฉีก เป็นต้น ส่วนเครื่องแกงของแกงเลียงจะประกอบด้วย พริกไทย หอมแดง รากกระชายเล็กน้อย กะปิ กุ้งแห้ง เนื้อปลาแห้ง เช่นปลาช่อน ซึ่งล้วนแต่เป็นสมุนไพร ทำให้แกงเลียงหอมและได้รสชาติเผ็ดร้อน จึงเป็นที่มาได้ชื่อว่า "แกงเลียงสมุนไพร"

### ฤทธิ์ทางเภสัชวิทยา
**พริกไทย**  ที่นำมาใช้ในแกงเลียงอาจเป็น พริกไทยดำ หรือพริกไทยล่อนก็ได้ พริกไทยดำ และ พริกไทยล่อนนั้น จัดเป็นสมุนไพรที่ใช้มากในตำรับยาไทย สำหรับ ขับลม ขับเสมหะ บำรุงธาตุ และเป็นเครื่องเทศที่ใช้อาหารไทยหลายชนิด สารที่พบในผลคือ สารไพเพอร์รีน (Piperine)

สารไพเพอร์รีน (Piperine) เป็นสารสำคัญที่มีส่วนในการออกฤทธิ์ของพริกไทยหลายอย่างตั้งแต่ กระตุ้นการหลั่งกรดในกระเพาะอาหาร เพิ่มอัตราการไหลเวียนเลือด ลดไขมันและระดับน้ำตาลในเลือด ลดการอักเสบ เป็นต้น นอกจากนี้ ยังช่วยเพิ่มปริมาณและอัตราการดูดซึมของยาและอาหาร ทำให้มีผลต่อระดับยาในเลือด อย่างไรก็ดีการใช้พริกไทยในอาหารและรับประทานอย่างเหมาะสมตามภูมิปัญญาไทยจะให้ผลดีต่อร่างกาย

**ใบแมงลัก** เป็นเครื่องเทศที่มีน้ำมันหอมระเหย และมีสรรพคุณขับลม พร้อมทั้งเพิ่มการไหลเวียนของเลือด เช่นเดียวกับพริกไทย โดยมีความเผ็ดน้อยกว่า ในองค์ความรู้ทางการแพทย์แผนไทยนั้น ใบแมงลัก มีสรรพคุณ ขับลม แก้คลื่นไส้ อาเจียน ผสมในหลายตำรับ บางตำรับใช้เป็นตัวยาหลัก เรียกว่า ยา ประสะแมงลัก มีการวิจัยพบว่า ใบแมงลัก มีฤทธิ์ต้านอาการอักเสบ น้ำมันหอมระเหยมีฤทธิ์ต้านออกซิเดชัน และยังพบว่า มีสารอาหารพวกวิตามินและเกลือแร่หลากหลาย เช่น วิตามินซี แคลเซียม โปแตสเซียม ฟอสฟอรัส และแมกนีเซียม รวมทั้งมีใยอาหารปริมาณสูง เหมาะสำหรับเป็นอาหารคุณภาพอย่างแท้จริง

### วัตถุดิบ
**ผักและสมุนไพร** ประกอบด้วย พริกไทย หอมแดง ฟักทอง ข้าวโพดอ่อน น้ำเต้า บวบ เห็ด ผักหวาน ใบตำลึง ใบแมงลัก

**เนื้อสัตว์** ประกอบด้วย กุ้งแห้ง กุ้งสด

**เครื่องปรุง** ประกอบด้วย กะปิ น้ำปลา

## อ้างอิง

## แหล่งข้อมูลอื่น
* สุวรรณา ชัยชนะ. แกงเลียง แกงส้ม ต้มยำ. แม่บ้าน. 2553.

หมวดหมู่:อาหารไทย
สุพรรณหงส์ (แก้ความกำกวม)

**สุพรรณหงส์** อาจหมายถึง
* สุพรรณหงส์ นิทานพื้นบ้านของไทย เรียกว่า สุวรรณหงสชาดก
* เรือพระที่นั่งสุพรรณหงส์ ชื่อของเรือพระที่นั่งเป็นเรือพระราชพิธีในขบวนพยุหยาตราทางชลมารค
* รางวัลภาพยนตร์แห่งชาติ สุพรรณหงส์ รางวัลที่มอบให้แก่บุคคลในวงการภาพยนตร์ไทยในแต่ละปี   จัดโดยสมาพันธ์สมาคมภาพยนตร์แห่งชาติ
ซูมิเระ ซาโต

**ซูมิเระ ซาโต** () (เกิดวันที่ 20 พฤศจิกายน พ.ศ. 2536) เป็นนักร้องหญิงชาวญี่ปุ่นสังกัด "AKB48" ทีม B ในปี 2014 เธอได้ย้ายไป SKE48 ทีม E ปัจจุบันได้ประกาศจบการศึกษาตั้งแต่ปี 2018 เป็นที่เรียบร้อยแล้ว

## ผลงานซิงเกิลที่มีส่วนร่วม
### AKB48 ซิงเกิล
#### '''AKB48 A-Sides'''

* Chance no Junban
* Everyday, Katyusha
* Ue kara Mariko

**AKB48 B-side (เพลงรองในซิงเกิล)**

* Kimi no Koto ga Suki dakara (RIVER)  
* Nusumareta Kuchibiru (Ponytail to Shushu)
* Namida no SeeSaw Game (Heavy Rotation)
* Yasai Sisters (Heavy Rotation)
* Boku Dake no value (Beginner)
* Love Jump (Chance no Junban)
* Guuzen no Juujiro (Sakura no Ki ni Narou)
* Yankee Soul (Everyday, Kachuusha)
* Dakishimecha Ikenai (Flying Get)
* Seishun to Kizukanai Mama (Flying Get)
* Yasai Uranai (Flying Get)
* Kimi no Senaka (Kaze wa Fuiteiru)
* Noel no Yoru (Ue Kara Mariko)
* Yobisute Fantasy (Ue Kara Mariko)
* NEW SHIP (GIVE ME FIVE!)
* Mitsu no Namida (Manatsu no Sounds Good!)
* Show Fight! (Gingham Check)
* Kodoku na Hoshizora (UZA)
* Watashitachi no Reason (Eien Pressure)
* Ruby (So long!)
* Ikiru koto (Sayonara Crawl)
* Suitei Marmalade (Koi Suru Fortune Cookie)
* Kaisoku to Doutai Shiryoku (Heart Ereki)
* Kiss made Countdown (Heart Ereki)
* Kimi no Uso wo Shitteita (Mae Shika Mukanee)
* Ambulance (Kibouteki Refrain) (Center)
* Sekai ga Naiteru Nara (Green Flash)
* Kimi ni Wedding Dress wo... (Halloween Night) (Center)
* Madonna no Sentaku (Kuchibiru ni Be My Baby)
* 2016-nen no Invitation (LOVE TRIP / Shiawase wo Wakenasai)
* Happy End (High Tension)
* Ima Para (Negaigoto no Mochigusare)
* Tsuki no Kamen (＃SukiNanda)

; Best-of Albums
* Kamikyokutachi
** Jibun Rashisa

### เพลงอื่นๆ
; Natto Angels Z
* Natto M

### SKE48 ซิงเกิล
**SKE48 A-Sides(เซ็มบัตสึ)**

* Bukiyou Taiyou
* 12gatsu no Kangaroo
* Coquettish Juutai Chuu
* Maenomeri

**SKE48 B-Sides(เพลงรองในซิงเกิล)** 

* Coming soon (Bukiyou Taiyou)
* Banana Kakumei (Bukiyou Taiyou)
* Seishun Curry Rice (12gatsu no Kangaroo)
* Ai no Rule (12gatsu no Kangaroo)
* I love AICHI (12gatsu no Kangaroo)
* Oto wo Keshita Terebi (Coquettish Juutai Chuu)
* Yoru no Kyoukasho (Coquettish Juutai Chuu)
* Nagai Yume no Labyrinth (Maenomeri)
* Is that your secret? (Chicken LINE)
* Happy Ranking (Kin no Ai, Gin no Ai)
* Oretoku (Igai ni Mango)

## กลุ่มนักร้องย่อยในสเตจ
* Team Kenkyuusei 1st Stage: Kataomoi no Taikakusen
* Team A 5th Stage: Heart Gata Virus (Stand-in)
* Team B 5th Stage: Hatsukoi yo, Konnichiwa
* Theater G-ROSSO Stage: Hajimete no Jelly Beans

## ข้อมูลอื่นๆ
* ได้เข้าร่วม Audition เป็นสมาชิก Morning Musume  ในโครงการ Morning Musume Happy 8 Audition ในปี 2006 และได้ผ่านเข้ารอบสุดท้ายแต่ไม่ได้รับเลือก
* เป็นเพื่อนสนิทกับ จูรินะ มัตสึอิ  SKE48 ทีม S
* ชอบอ่านหนังสือ
* และได้เข้าร่วมทีม B ในวันที่ 21 พฤษภาคม 2553

## แหล่งข้อมูลอื่น
* AKB48 Profile 
* HoriPro Profile 
* AKB48 in Horipro Profile
* 「すみれ型ウイルス(仮)」 Sato Sumire Blog 
* Japanese Wikipedia: 佐藤すみれ

หมวดหมู่:บุคคลที่เกิดในปี พ.ศ. 2536
หมวดหมู่:นักร้องหญิงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลจากไซตามะ
หมวดหมู่:สมาชิกของเอเคบีโฟร์ตีเอต
หมวดหมู่:สมาชิกของเอสเคอีโฟร์ตีเอต
HE 1523-0901

thumb|ภาพวาดดาวฤกษ์ที่เก่าแก่ที่สุดในดาราจักรของเรา

**HE 1523-0901** คือรหัสใช้เรียกดาวยักษ์แดงซึ่งตั้งอยู่ในดาราจักรทางช้างเผือกห่างจากเราไปประมาณ 7500 ปีแสง เชื่อว่าเป็นดาวฤกษ์ชนิดดารากร 2 หมายความว่าเป็นดาวที่มีโลหะเป็นส่วนประกอบอยู่น้อย แอนนา ฟรีเบล และคณะ ใช้กล้องสำรวจ Hamburg/ESO Survey ตรวจพบดาวดวงนี้อยู่ในกลุ่มตัวอย่างดาวฤกษ์ฮาโลสว่างที่มีโลหะน้อย งานวิจัยของคณะนี้ได้ตีพิมพ์เผยแพร่เมื่อ 10 พฤษภาคม 2007 ใน *[[Astrophysical Journal]]*

กล้องดูดาวขนาดใหญ่มาก (Very Large Telescope) ของหอดูดาวยุโรปใต้ ประมาณการอายุของดาวดวงนี้ไว้ที่ประมาณ 13,200 ล้านปี ทำให้มันเป็นวัตถุที่มีอายุมากที่สุดเท่าที่มีการค้นพบในดาราจักรในปัจจุบัน และเกือบจะมีอายุเก่าแก่เท่ากับอายุโดยประมาณของเอกภพ (13,700 ล้านปี จากการประมาณการของ WMAP) HE 1523-0901 เป็นดาวดวงแรกที่ใช้การประมาณการอายุด้วยเทคนิคตรวจสอบการเสื่อมสลายของธาตุกัมมันตรังสียูเรเนียมและทอเรียม โดยการตรวจวัดธาตุที่ตรวจจับนิวตรอน เชื่อกันว่า มันเกิดขึ้นมาจากเศษซากดาวฤกษ์ยุคแรกโดยตรง ซึ่งหมดอายุขัยและระเบิดเป็นซูเปอร์โนวานับแต่ยุคแรกๆ ของประวัติศาสตร์เอกภพ

## การสังเกต
HE 1523-0901 มีมวลประมาณ 0.8 เท่าของมวลดวงอาทิตย์ ดาวฤกษ์ดังกล่าวสามารถสังเกตได้ค่อนข้างดีจากซีกโลกใต้โดยการใช้กล้องโทรทรรศน์ขนาดเล็ก นอกจากนี้ยังอาจสามารถสังเกตได้จากพื้นที่ทางใต้ในซีกโลกเหนือ อย่างเช่น ประเทศกรีซ

## อ้างอิง

หมวดหมู่:ดาวยักษ์